CELEX: 32008D0167
Language: ro
Date: 2008-02-18 00:00:00
Title: 2008/167/CE: Decizia Comisiei din 18 februarie 2008 de modificare a Deciziei 2005/879/CE privind autorizarea unei metode de clasificare a carcaselor de porc în Slovenia [notificată cu numărul C(2008) 554]

29.2.2008   
            
            
               RO
            
            
               Jurnalul Oficial al Uniunii Europene
            
            
               L 56/28
            
         
      DECIZIA COMISIEI
   
   din 18 februarie 2008
   de modificare a Deciziei 2005/879/CE privind autorizarea unei metode de clasificare a carcaselor de porc în Slovenia
   [notificată cu numărul C(2008) 554]
   (Numai textul în limba slovenă este autentic)
   (2008/167/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               Decizia 2005/879/CE a Comisiei (2) autorizează două metode („Zwei-Punkt – DM5” și „Hennessy Grading Probe”) de clasificare a carcaselor de porc în Slovenia.
            
         
               (2)
            
            
               Având în vedere evoluțiile în domeniul tehnologiei, Slovenia a solicitat Comisiei să aprobe actualizarea formulei și a prezentat rezultatele probelor de tranșare în partea a doua a protocolului prevăzut la articolul 3 alineatul (3) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (3).
            
         
               (3)
            
            
               Din examinarea acestei cereri reiese că sunt îndeplinite condițiile de autorizare a noilor metode de clasificare.
            
         
               (4)
            
            
               Metoda de clasificare ZP-DM5 a fost autorizată până la data de 31 decembrie 2007 prin Decizia 2005/879/CE. Având în vedere întârzierea în examinarea metodelor actualizate care fac obiectul solicitării, ar trebui menținută autorizarea până la intrarea în vigoare a prezentei decizii.
            
         
               (5)
            
            
               Prin urmare, Decizia 2005/879/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   Anexa la Decizia 2005/879/CE se înlocuiește cu textul din anexa la prezenta decizie.
   Articolul 2
   Prin derogare de la articolul 1 al doilea paragraf din Decizia 2005/879/CE, metoda de clasificare ZP-DM5 prezentată în anexa la decizia respectivă continuă să se aplice până la notificarea prezentei decizii.
   Articolul 3
   Prezenta decizie se adresează Republicii Slovenia.
   
      Adoptată la Bruxelles, 18 februarie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 324, 10.12.2005, p. 87.
   
      (3)  JO L 285, 25.10.1985, p. 39. Regulament modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      
         
            „ANEXĂ
            METODE DE CLASIFICARE A CARCASELOR DE PORC ÎN SLOVENIA
            Partea 1
            ZWEI-PUNKT – DM5 (ZP)
            
                        1.
                     
                     
                        Clasificarea carcaselor de porc se realizează prin metoda denumită «Zwei-Punkt – DM5 (ZP)».
                     
                  
                        2.
                     
                     
                        Conținutul de carne macră al carcasei se calculează după următoarea formulă:
                        Ŷ = 60,81879 – 0,72992 × FDM + 0,12157 × MDM
                        
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    FDM
                                    
                                 
                                 
                                    =
                                 
                                 
                                    grosimea minimă a slăninii (dorsale) (incluzând șoricul) în milimetri, vizibilă pe secțiunea longitudinală a carcasei, în partea cea mai subțire care acoperă mușchiul lombar (Musculus glutaeus medius),
                                 
                              
                                    MDM
                                    
                                 
                                 
                                    =
                                 
                                 
                                    grosimea mușchiului lombar în milimetri, vizibilă pe secțiunea longitudinală a carcasei, măsurată ca fiind distanța cea mai scurtă între partea anterioară (cranială) a mușchiului lombar și marginea superioară (dorsală) a canalului rahidian.
                                 
                              Formula este valabilă pentru carcasele cu o greutate cuprinsă între 50 și 120 de kilograme.
                     
                  Partea 2
            HENNESSY GRADING PROBE (HGP 4)
            
                        1.
                     
                     
                        Clasificarea carcaselor de porc se realizează cu ajutorul aparatului denumit «Hennessy Grading Probe (HGP 4)».
                     
                  
                        2.
                     
                     
                        Aparatul este echipat cu o sondă cu diametrul de 5,95 mm (și 6,3 mm la nivelul lamei situate la vârf) care conține o fotodiodă (LED Siemens de tip LYU 260-EO) și un fotodetector de tip 58 MR, având o marjă de operare între 0 și 120 mm. Rezultatele măsurătorilor sunt convertite în conținut estimat de carne macră cu ajutorul HGP 4 sau cu ajutorul unui computer conectat la acesta.
                     
                  
                        3.
                     
                     
                        Conținutul de carne macră al carcasei se calculează după următoarea formulă:
                        Ŷ = 68,52500 – 0,91029 × FHGP4 + 0,08512 × MHGP4
                        
                        unde:
                        
                                    Ŷ
                                 
                                 
                                    =
                                 
                                 
                                    procentul estimat de carne macră în carcasă,
                                 
                              
                                    FHGP4
                                    
                                 
                                 
                                    =
                                 
                                 
                                    grosimea slăninii dorsale (incluzând șoricul) în milimetri, măsurată la distanță de 7 cm de linia mediană a carcasei, între a treia și a patra ultimă coastă,
                                 
                              
                                    MHGP4
                                    
                                 
                                 
                                    =
                                 
                                 
                                    grosimea mușchiului în milimetri, măsurată în același timp și în același loc ca în cazul FHGP4.
                                 
                              Formula este valabilă pentru carcasele cu o greutate cuprinsă între 50 și 120 de kilograme.”